एकदिवसीय विश्वकप क्रिकेट छनाटको आफ्नो पहिलो खेलमा नेपाल युएईसँग १ सय २ रनले पराजित भएको छ । २ सय ९८ रनको लक्ष्य पछ्याएको नेपाल खेल सकिन ११ बल बाँकी छँदा १ सय ९५ रनमा समेटियो ।
नेपालका शरद भेषावकरले सर्वाधिक ५४ रन बनाए । त्यस्तै शक्ति गौचन र विनोद भण्डारीले समान ३७ र सागर पुनले २५ रन बनाउनुबाहेक अरुको प्रदर्शन सम्झनलायक रहेन । कप्तान पारस खड्काले १२, महेश क्षेत्रीले ९ वसन्त रेग्मीले ५ र ज्ञानेन्द्र मल्लले ४ रन बनाए । अनिल मण्डल, सोमपाल कामी र जितेन्द्र मुखिया डक आउट भए ।
सुरुवातदेखि नै धर्मराएको नेपाली इनिङ भेषावकर र गौचनले केही सम्हाले पनि टीमलाई जिताउन भने सकेनन् । भेषावकरले ८६ बलको सामना गर्दै ५४ रन बनाए । विनोद भण्डारीले आक्रामक ब्याटिङ गर्दै २९ बलमा ५ चौका र १ छक्का प्रहार गरे ।
अपेक्षा गरे अनुसार बलिङ नचलेको नेपालले ब्याटिङमा पनि निरासाजनक प्रदर्शन गर्‍यो । न्युजिल्याण्डमा यसअघि टस हारेर ब्याटिङ गरेको युएईले निर्धारित ५० ओभरमा ८ विकेट गुमाउँदै २ सय ९७ रनको गतिलो योगफल तयार पारेको हो ।
सुरुवातमा युएईलाई दबाबमा राखेपनि नेपाली बलरले आज उत्कृष्ट प्रदर्शन भने गर्न सकेनन् । बसन्त रेग्मीले ३ जितेन्द्र मुखियाले २ तथा शक्ति गौचन र सागर पुनले १ विकेट लिए । १० ओभर बलिङ गरेका बशन्तले ४३ रन दिँदै ३ विकेट लिएका हुन् भने तथा शक्तिले ४२ रन दिएर १ विकेट लिए । निकै आशा गरिएका सोमपाल कामीले भने विकेट लिन सकेनन् । पहिलो ओभरमै विकेट लिंदै नेपालले युएइलाई दबाबमा राखेको थियो ।
त्यसपछि नेपालले ४२ रनमा दोश्रो र ८१ रनमा तेश्रो विकेट लिएको थियो । तर चौथो विकेटका लागि युएइका सइमान अनवर र स्वप्निल पटेलले १ सय ४५ रनको साझेदारी गर्दै टिमलाई ठुलो योगफल तर्फ डोहोर्‍याए ।
अनवरले ९६ बलमा १ सय ९ रन बनाए भने पटेलले ७४ रनको योगदान दिए । समूह ए मा रहेको नेपालले माघ २ गते स्कटल्याण्ड, ५ गते हङकङ र ७ गते क्यानडासँग खेल्नेछ । यसैबीच नेपाल रहेको समुहमा आज हङकङले स्कटल्याण्डलाई १७ रनले हराएको छ ।
२ सय ६४ रनको लक्ष्य पछ्याएको स्कटल्याण्डले २ सय ४६ रन मात्रै बनाउन सक्यो । पपुवा न्युगिनीले केन्यालाई ८ विकेटले हरायो भने नेदरल्याण्डले युगाण्डालाई ७ विकेटले हराएको छ ।
समूह ए मा रहेको नेपालले माघ २ गते स्कटल्याण्ड, ५ गते हङकङ र ७ गते क्यानडासँग खेल्नेछ । प्रतियोगिताका २ समूहबाट उत्कृष्ट ६ टोली सुपर सिक्समा पुग्नेछन् । फाइनल पुग्ने २ वटा टोली अर्कोवर्ष हुने एकदिवसीय विश्वकप क्रिकेटका लागि छनोट हुनेछन् । शिर्ष ४ मा पर्नसकेपनि नेपालले ४ बर्षका लागि एकदिवसीय मान्यता पाउनेछ ।
देशमा लोकतन्त्रको जग बलियो पार्न सबभन्दा पहिले पार्टीहरू भित्रकै आन्तरिक लोकतन्त्र संस्थागत र मजबुत पार्न जोड दिने हो कि ?
सिड्नी । विगत १० वर्षदेखि अष्ट्रेलियामा रहेर संगीतकर्म गर्दै आएका राज कुमार गोस्वामीको दोस्रो एल्बम ‘कोसिस २’ सार्व… https://t.co/GzYzTKCwma 2018/10/29
सिड्नी । पोखरा समाज सिड्नीको अध्यक्षमा राजु अधिकारी निर्वाचित भएका छन् । https://t.co/QW974IX4Ud 2018/10/25
गुठी अष्ट्रेलियाको आयोजनामा सिड्नीमा पाँचौ चङ्गा महोत्सव सम्पन्न भएको छ । https://t.co/31RA5vGFkv 2018/10/14
एकीकृत नेकपा माओवादीका नेता डा. बाबुराम भट्टराईले चुनावमा नागरिकले थप्पड हानेकाले पार्टीलाई सुधार्नुपर्ने बेला आएको बताउनुभएको छ ।
‘जनताले हामीसँग धेरै अपेक्षा गरेका थिए, तर अपेक्षा पूरा नभएपछि रिसाएका हुन्’ घ्याल्चोकको नेत्रज्योति प्राविको रजत जयन्ती समारोहमा भट्टराईले भन्नुभयो ‘तर यो थप्पडले हामीलाई सच्चिएर अघि बढ्नका लागि प्रेरित गरेको छ ।’
पार्टीभित्रको बहस पद र प्रतिष्ठाका लागि नभई नयाँ ढंगले अघि बढ्ने विषयमा केन्द्रित भएको भट्टराईको दावी छ । केही दिनपछि बस्ने केन्द्रीय समितिको बैठकमा पनि यस विषयमा छलफल हुने उहाँले बताउनुभयो ।
पार्टीभित्र चलेको बहसले नेतृत्वलाई सुधार्ने भट्टराईले बताउनुभयो । कम्युनिष्टहरु आफ्ना विचारहरु लुकाउँदैनन् भन्दै उहाँले अहिलेको बहस नीजि स्वार्थका लागि नभई पार्टी हितकै लागि केन्द्रित भएको स्पष्ट पार्नुभयो ।
अहिलेको बहसले पार्टीमा विभाजन नआउने पनि उहाँको दावी छ । ‘जनताको रगत र पसिनाले बनेको पार्टी यति सजिलै फुट्दैन’ अध्यक्ष प्रचण्डतर्फ केन्द्रित गर्दै उहाँले भन्नुभयो ‘कतिपयले बहसलाई ‘विषयान्तर गर्नका लागि पार्टी फुट्ने हल्ला चलाएर कार्यकर्तालाई निराश बनाउन खोजेका छन् ।’
चुनावमा भएको पराजयलाई उहाँले आमाको थप्पडसँग तुलना गर्नुभयो । ‘आमाले हामीलाई आसाध्यै माया गर्नुहुन्छ, जस्तो दुख कष्टका बेलामा पनि खुवाउनुहुन्छ, हुर्काउनु हुन्छ’ भट्टराईले भन्नुभयो ‘तर कहिलेकाहीँ गल्ती भयो भने थप्पड पनि हान्नुहुन्छ ।’
भट्टराईले संविधानसभाको बैठक कसले बोलाउने भन्ने झिनामसिना विषयमा अलमलिन नहुने बताउनुभयो । कतिपय दलहरुमा सरकार बनाउने र गिराउने खालको पुरानो रोग देखिन थालेको भन्दै उहाँले आफ्नो पार्टी त्यस्तो फोहोरी खेलमा नलाग्ने पनि स्पष्ट पार्नुभयो ।
देशमा लोकतन्त्रको जग बलियो पार्न सबभन्दा पहिले पार्टीहरू भित्रकै आन्तरिक लोकतन्त्र संस्थागत र मजबुत पार्न जोड दिने हो कि ?
सिड्नी । विगत १० वर्षदेखि अष्ट्रेलियामा रहेर संगीतकर्म गर्दै आएका राज कुमार गोस्वामीको दोस्रो एल्बम ‘कोसिस २’ सार्व… https://t.co/GzYzTKCwma 2018/10/29
सिड्नी । पोखरा समाज सिड्नीको अध्यक्षमा राजु अधिकारी निर्वाचित भएका छन् । https://t.co/QW974IX4Ud 2018/10/25
गुठी अष्ट्रेलियाको आयोजनामा सिड्नीमा पाँचौ चङ्गा महोत्सव सम्पन्न भएको छ । https://t.co/31RA5vGFkv 2018/10/14